## Zakon o izmjenama i dopunama Zakona o sudskim taksama

### NN 66/1993 (9.7.1993.), Zakon o izmjenama i dopunama Zakona o sudskim taksama

# ZASTUPNIČKI DOM SABORA REPUBLIKE HRVATSKE

Na temelju članka 89. Ustava Republike Hrvatske, donosim

## UKAZ

### o proglašenju Zakona o izmjenama i dopunama Zakona o sudskim taksama

Proglašavam Zakon o izmjenama i dopunama Zakona o sudskim taksama, koji
je donio Zastupnički dom Sabora Republike Hrvatske na sjednici dana 24.
lipnja 1993. godine.

Broj : PA4-52/ 1-93.

Zagreb. 30. lipnja 1993.

Predsjednik Republike Hrvatske

**dr. Franjo Tuđman, v. r.**

---

## ZAKON

### o izmjenama i dopunama Zakona o sudskim taksama

Članak 1.

U Zakonu o sudskim taksama ("Narodne novine", br 20/87., 55/88.,
13/89., 47/89., 11/90., 18/90., 9/91., 51A/91 i 28/92.) naslov Zakona mijenja
se i glasi: "Zakon o sudskim pristojbama".

Članak 2.

U članku 6. stavak 3. mijenja se i glasi: "Vrijednost boda iznos
1.500 hrvatskih dinara."

Članak 3.

U članku 17. stavak 1. mijenja se i glasi:

"Oslobodeni su od plaćanja pristojbi:

1. Republika Hrvatska i jedinice lokalne samouprave i uprave,

2. tijela ili osobe u obavljanju javnih ovlasti,

3. humanitarne organizacije,

4. djelatnici u radnim sporovima."

U stavku 3. riječi: "i uprave" brišu se.

Članak 4.

U članku 28. riječi: "10.000 dinara" zamjenjuju se riječima:
"150.000 hrvatskih dinara".

Članak 5.

U članku 29. stavku 1. i 2. riječi: "10.000 dinara" zamjenjuju
se riječima: "150.000 hrvatskih dinara".

Članak 6.

U članku 30. stavku 1. točki 1. i 2. riječi: "5.000 dinara"
zamjenjuju se riječima: "75.000 hrvatskih dinara".

U točkama 3., 4., 5. i 6. riječi: "10.000 dinara" zamjenjuju
se riječima: "150.000 hrvatskih dinara".

U točki 7. riječi: "5.000 dinara" i "50.000 dinara"
zamjenjuju se riječima: "75.000 hrvatskih dinara" i "750.000
hrvatskih dinara".

U stavku 3. riječi: "5.000 dinara" i "50.000 dinara"
zamjenjuju se riječima: "75.000 hrvatskih dinara" i "750.000
hrvatskih dinara".

Članak 7.

U članku 31. riječi: "5.000 dinara" i "50.000 dinara"
zamjenjuju se riječima:"75.000 hrvatskih dinara" i "750.000
hrvatskih dinara".

Članak 8.

U članku 34. riječi: "5.000 dinara" zamjenjuju se riječima:
"75.000 hrvatskih dinara".

Članak 9.

U članku 38. stavku 2. riječ: "saopći" zamjenjuje se riječju:
"priopći".

Članak 10.

U Glavi III. naziv podnaslova: "7. Plaćanje sudskih taksa u posebnim
slučajevima" briše se.

Članak 11.

U članku 40. stavak 2. mijenja se i glasi:

"Prema stavku 1. ovoga članka postupit će se i onda kada stranka
predaje neposredno sudu podnesak na koji nije plaćena sudska pristojba
ili je ta pristojba nedovoljno plaćena."

U stavku 5. riječi: "100 dinara" zamjenjuju se riječima: "3.000
hrvatskih dinara".

U stavku 6 riječi: "500 dinara" zamjenjuju se riječima: "7.500
hrvatskih dinara".

Članak 12.

U članku 42. stavku 5. riječi: "150 dinara" zamjenjuju se
riječima: "2.500 hrvatskih dinara".

Članak 13.

U članku 43 stavku 3. riječi: "Vrhovnog suda Hrvatske" zamjenjuju
se riječima: "Vrhovnog suda Republike Hrvatske", a riječi: "Upravnog
suda Hrvatske" zamjenjuju se riječima: "Upravnog suda Republike
Hrvatske".

Članak 14.

U članku 44. riječi: "100 dinara" zamjenjuju se riječima:
"3.000 hrvatskih dinara".

Članak 15.

U članku 46. riječi: "100 dinara" zamjenjuju se riječima:
"3.000 hrvatskih dinara".

Članak 16.

U Tarifi sudskih pristojbi, u Tar. br.1. stavak 1. mijenja se i glasi:

"(1) Za tužbu i protutužbu plaća se prema vrijednosti predmeta
spora, slijedeća sudska pristojba (u daljnjem tekstu: pristojba):

preko do HRD bodova

30.000 2

30.000 150.000 4

150.000 300.000 6

300.000 600.000 8

600.000 1,500.000 12

Ako vrijednost predmeta spora prelazi iznos od 600.000 hrvatskih dinara
plaća se pored pristojbe od 12 bodova i još 2 boda na svakih započetih
150.000 hrvatskih dinara.

Preko 1,500.000 hrvatskih dinara do 9,000.000 hrvatskih dinara plaća
se pristojba u iznosu od 24 boda i još 1,5 bodova na svakih započetih 150.000
hrvatskih dinara.

Preko 9,000.000 hrvatskih dinara plaća se pristojba u iznosu od 100
bodova i još 1 bod na svakih započetih 150.000 hrvatskih dinara, ali ne
više od 300 bodova."

Članak 17.

U Tarifi sudskih pristojbi, u Tar. br. 6. stavak 1. mijenja se i glasi:

"(1) Za prijedlog da se provede dioba suvlasništva i zajedničke
imovine plaća se pristojba prema vrijednosti imovine i to:

preko do HRD bodova

450.000 4

450.000 1,800.000 8

1,800.000 4,500.000 16

Ako vrijednost imovine prelazi iznos od 4,500.000 hrvatskih dinara plaća
se pored pristojbe od 16 bodova i još 1 bod na svakih započetih 150.000
hrvatskih dinara, ali ne više od 100 bodova."

Članak 18.

U Tarifi sudskih pristojbi, u Tar. br. 12. stavak 1. mijenja se i glasi:

"(1) Za raspravljanje ostavine ukoliko je postupak završen rješenjem
o nasljeđivanju, plaća se paušalna pristojba prema čistoj vrijednosti ostavine
i to:

preko do HRD bodova

150.000 2

150.000 300.000 4

300.000 900.000 6

900.000 1,500.000 8

1,500.000 10

Ako vrijednost ostavine prelazi iznos od 1,500.000 hrvatskih dinara
plaća se pored pristojbe od 10 bodova i još 0,5 bodova na svakih započetih
150.000 hrvatskih dinara, ali ne više od 60 bodova."

Članak 19.

U Tarifi sudskih pristojbi, u Tar. br. 15. stavak 1. mijenja se i glasi:

"(1) Za podnesak kojim se traži upis u zemljišnu knjigu uknjižbe
ili predbilježbe ili njihovo brisanje iz zemljišne knjige plaća se prema
vrijednosti prava kojeg treba upisati ili brisati i to:

preko do HRD bodova

1,500.000 4

1,500.000 4,500.000 10

4,500.000 100.

Članak 20.

U Tarifi sudskih pristojbi, u Tar. br. 16. stavak 1. mijenja se i glasi:

"(1) Za uknjižbu ili predbilježbu prava vlasništva plaća se pristojba
prema vrijednosti i to:

do 1,500.000 HRD 8 bodova

preko 1,500.000 HRD 20 bodova

Ako vrijednost prelazi iznos od 1,500.000 hrvatskih dinara plaća se
još 0,5 bodova na svakih započetih 150.000 hrvatskih dinara, ali ne više
od 100 bodova."

U Tar. br. 16. u stavku 2. riječi: "10.000 dinara" zamjenjuju
se riječima: "150.000 hrvatskih dinara".

U Tar. br. 16. u Napomeni iza točke 8. dodaje se nova točka 9. koja
glasi:

"9. Za upis založnog prava (hipoteke) osnovanog na temelju ugovora
o prodaji stana na kojem postoji stanarsko pravo plaća se 20% pristojbe
propisane ovim Tar. br."

Članak 21.

U Tarifi sudskih pristojbi, u Tar. br. 23. stavak 2. mijenja se i glasi:

"(2) Za prijavu vjerovnika svake pojedine tražbine plaća se pristojba
prema vrijednosti:

do 300.000 HRD 2 boda

preko 300.000 HRD do 1,500.000 HRD 6 bodova

preko 1,500.000 HRD 10 bodova"

Članak 22.

U Tarifi sudskih pristojbi, u Tar. br. 26. u stavku 3. riječ: "zajednice"
zamjenjuje se riječju: "društva".

Članak 23.

U Tarifi sudskih pristojbi, u Tar. br. 38. u stavku 2. riječi: "10.000
dinara" zamjenjuju se riječima: "150.000 hrvatskih dinara".

Članak 24.

U Tarifi sudskih pristojbi, u Tar. br. 39. stavak 2. mijenja se i glasi:

"(2) Za protest plaća se pristojba prema vrijednosti i to:

do 150.000 HRD 2 boda

preko 150.000 HRD 4 boda".

Članak 25.

U Tarifi sudskih pristojbi, u Tar. br. 40. stavak 2. mijenja se i glasi:

"(2) Za sastav ugovora pred sudom plaća se pristojba:

a) prema vrijednosti:

do 150.000 HRD 4 boda

preko 150.000 HRD do 900.000 HRD 8 bodova

preko 900.000 HRD do 1,500.000 HRD 10 bodova

Ako vrijednost prelazi iznos od 1,500.000 hrvatskih dinara plaća se
još 0,5 bodova na svakih započetih 150.000 hrvatskih dinara, ali ne više
od 20 bodova.

b) ako je vrijednost ugovora neprocjenjiva, kao i za stav sporazuma
o diobi zajedničke imovine bračnih drugova, plaća se pristojba od 5 bodova."

Članak 26.

U cijelom tekstu Zakona riječ: "član" zamjenjuje se riječju:
"članak", riječ: "stav" zamjenjuje se riječju: "stavak",
riječ: "taksa" zarnjenjuje se riječju "pristojba",
riječi: "taksena obveza" zamjenjuje se riječju "obaveza",
riječi: "taksena osnovica" zamjenjuje se riječima: "osnovica
sudskih pristojbi", riječi: "takseni obveznik" zamjenjuju
se riječima: "obveznik sudskih pristojbi", riječ: "taksarina"
zamjenjuje se riječju "plaćena", riječi "taksena tarifa"
zamjenjuje se riječima: "tarifa sudskih pristojbi", riječ "stepen"
zamjenjuje se riječju: "stupanj", riječi: "Služba društvenog
knjigovodstva" i "Služba društvenog knjigovodstva Hrvatske"
zamjenjuju se riječima: "organizacija koja obavlja poslove platnog
prometa", riječi: "općinski organ uprave nadležan za poslove
društvenih prihoda" zamjenjuju se riječima: "organ uprave nadležan
za poslove prihoda", riječ: "tok" zamjenjuje se riječju:
"tijek", riječi: "organizcije i zajednice", "organizacije",
i "društvene pravne osobe" zamjenjuju se riječima: "pravne
osobe", riječ; "jugoslavenski" zamjenjuje se riječju: "hrvatski",
riječ: "Jugoslavija" zamjenjuje se riječima: "Republika
Hrvatska", riječ: "tuženi" zamjenjuje se riječju: "tuženik",
riječ: "podnosioc" zamjenjuje se riječju: "podnositelj",
riječ: "nosioc" zamjenjuje se riječju: "nositelj",
riječ: "ostavioc" zamjenjuje se riječju: "ostavitelj",
riječ: "okrivljeni" zamjenjuje se riječju: "okrivljenik",
riječi: "društveno-politička zajednica" zamjenjuju se riječima:
"Republika Hrvatska i jedinice lokalne samouprave i uprave",
sve u odgovarajućim padežima.

Članak 27.

Dospjela, nenaplaćena obaveza iz članka 20. stavka 3. ovoga Zakona utvrđuje
se po odredbama ovoga Zakona.

Članak 28.

Ovaj Zakon stupa na snagu osmoga dana od dana objave u "Narodnim
novinama".

Klasa: 412-03/92-01 /01

Zagreb, 24. lipnja 1993.

ZASTUPNIČKI DOM SABORA REPUBLIKE HRVATSKE

Predsjednik Zastupničkog doma Sabora

**Stjepan Mesić, v. r.**

Zakon, NN 66/1993-1311
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)